บอร์ด PPP เคาะแล้ว! “ดิวตี้ฟรี” ไม่เข้าพ.ร.บ.ร่วมทุนฯ AOT ลุยประมูลต่อ รู้ผล 31 พ.ค.นี้
บอร์ด PPP เคาะแล้ว! “ดิวตี้ฟรี” ไม่เข้าพ.ร.บ.ร่วมทุนฯ AOT ลุยประมูลต่อ รู้ผล 31 พ.ค.นี้
18 เม.ย. 2562

นายนิตินัย ศิริสมรรถการ กรรมการผู้อำนวยการ บริษัท ท่าอากาศยานไทย จำกัด (มหาชน) หรือ AOT เปิดเผยหลังการประชุมคณะกรรมการร่วมทุนภาครัฐและเอกชน (PPP) ครั้งที่ 2/2562 ว่า สัมปทานร้านค้าปลอดอากร (ดิวตี้ฟรี) ภายในสนามบิน ไม่เข้าข่ายพ.ร.บ.ร่วมลงทุนระหว่างรัฐและเอกชน พ.ศ.2562 ตามที่คณะอนุกรรมการด้านกฎหมายของคณะกรรมการ PPP เสนอ
ทั้งนี้ AOT จะยังเดินหน้าการประมูลผู้ได้รับสิทธิสัมปทานร้านค้าดิวตี้ฟรี ซึ่งวันนี้ (18 เม.ย.) เป็นวันสุดท้ายที่บริษัทขายเอกสารร่วมประมูล และจะมีการชี้แจงรายละเอียดในวันที่ 22 เม.ย. กำหนดให้ยื่นข้อเสนอวันที่ 22 พ.ค.และคาดว่าจะรู้ผลการประมูลในวันที่ 31 พ.ค.นี้